
Vallási tolerancia és értéksemlegesség

Kulcsszavak: vallási tolerancia; állam semlegessége; toleranciaparadoxon; multikulturalizmus; szekularizmus
A dolgozat fő kérdése, hogy hogyan értelmezendő az állam semlegessége a felhasznált szakirodalom tükrében, valamint, hogy hol van meghatározva a vallási tolerancia határa. A vallási tolerancia és az értéksemlegesség korrelálnak egymással. Amennyiben abszolút semlegességről beszélünk, akkor a tolerancia is feltételezhetően abszolút, viszont, ha a semlegesség nem abszolút, akkor kérdéses, hogy hol húzódik meg a tolerancia határa. A dolgozat a témát John Locke, John Stuart Mill, Michael Walzer, Charles Taylor és Jürgen Habermas munkáin keresztül közelíti meg. Ezek a szerzők a vallási tolerancia és az állami semlegesség különböző aspektusait vizsgálták.
A dolgozat felépítése két fő részre tagolódik. Az első részben egyrészt John Locke a vallási toleranciáról szóló értekezésének a vizsgálatából áll, másrészt, hogy John Stuart Mill gondolkodásában az állami semlegesség a vallási tolerancia hogyan értelemzendő. Egy köztes részben Michael Walzer toleranciaelméletére és az ehhez fűződő toleranciarezsimelméletére fókuszál a dolgozat. A dolgozat második része két gondolkodó, Jürgen Habermas és Charles Taylor nézeteire épül. Egyfelől Jürgen Habermas egy írását elemezi, ami a vallási toleranciát kulcsfontosságú példának tartja a multikulturalizmus tükrében. Másrészt Charles Taylor a multikulturalizmusról írt értekezését vizsgálja a dolgozat, ami az egyenlő jogok politikája és a különbözőség politikája által feszegeti az állam semlegességének a lehetőségét, illetve szükségességét. Ezt követi Walzer és Habermas Taylor írására adott válaszainak bemutatása. A dolgozat végén említésre kerül Karl Popper toleranciaparadoxona, és hogy az miként értelmezhető a feldolgozott szerzők munkásságának tükrében.
A dolgozat munkahipotézisének felállítását követően a kutatás fogalomtörténeti jelleget öltött. A kutatás során azonban egyértelmű vált, hogy a fogalomtörténeti elemzés nem alkalmas arra, hogy a gondolkodók implicit és explicit megnyilvánulásainak szintetizálására kerüljön, így az eszmetörténet relevánsabb eszközökkel szolgált.
A dolgozat egyik eredménye, hogy kimutatható, hogy egyik gondolkodó sem abszolút semlegességként értelmezi az állam semlegességét, így a toleranciapradoxon is feloldódik. Egy másik eredmény pedig, hogy a szabad vallásgyakorlást a szerzők, csak bizonyos keretek között értelmezik, és amennyiben vallási dohmák gyakorlatok ütköznének a kerettel, a közösségeknek le kell mondaniuk ezekről, mert az állami keret elsőbbséget élvez.



